Document ID: 32014D0430

PADOMES LĒMUMS 2014/430/KĀDP
(2014. gada 3. jūlijs),
ar ko groza Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa)
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
ņemot vērā priekšlikumu, ko iesniegusi Savienības Augstā pārstāve ārlietās un drošības politikas jautājumos,
tā kā:
(1)
Padome 2005. gada 25. novembrī pieņēma Vienoto rīcību 2005/889/KĀDP (1).
(2)
Padome 2013. gada 3. jūlijā pieņēma Lēmumu 2013/355/KĀDP (2), ar ko groza Vienoto rīcību 2005/889/KĀDP, to pagarinot līdz 2014. gada 30. jūnijam.
(3)
Politikas un drošības komiteja 2014. gada 9. aprīlī ieteica pagarināt Eiropas Savienības Robežu palīdzības misijas Rafas šķērsošanas punktā termiņu vēl par 12 mēnešiem līdz 2015. gada 30. jūnijam.
(4)
ES RPM Rafa uz pašreizējo pilnvaru pamata būtu vēlreiz jāpagarina uz laikposmu no 2014. gada 1. jūlija līdz 2015. gada 30. jūnijam.
(5)
ES RPM Rafa tiks īstenota situācijā, kas var pasliktināties un varētu kavēt Līguma 21. pantā noteikto Savienības ārējās darbības mērķu sasniegšanu,
IR PIEŅĒMUSI ŠO LĒMUMU.
1. pants
Vienoto rīcību 2005/889/KĀDP ar šo groza šādi:
1)
Vienotās rīcības 7. panta 5. punktu aizstāj ar šādu:
“5. Visi personāla locekļi paliek attiecīgās norīkotājas valsts vai ES iestādes pakļautībā un veic pienākumus un rīkojas misijas interesēs. Personāls ievēro drošības principus un minimālos standartus, kas noteikti Padomes Lēmumā 2013/488/ES (3).
2)
Vienotās rīcības 13. pantu aizstāj ar šādu:
“13. pants
Finanšu pasākumi
1. Finanšu atsauces summa ar ES RPM Rafa saistīto izdevumu segšanai laikposmā no 2005. gada 25. novembra līdz 2011. gada 31. decembrim ir EUR 21 570 000.
Finanšu atsauces summa ar ES RPM Rafa saistīto izdevumu segšanai laikposmā no 2012. gada 1. janvāra līdz 2012. gada 30. jūnijam ir EUR 970 000.
Finanšu atsauces summa ar ES RPM Rafa saistīto izdevumu segšanai laikposmā no 2012. gada 1. jūlija līdz 2013. gada 30. jūnijam ir EUR 980 000.
Finanšu atsauces summa ar ES RPM Rafa saistīto izdevumu segšanai laikposmā no 2013. gada 1. jūlija līdz 2014. gada 30. jūnijam ir EUR 940 000.
Finanšu atsauces summa ar ES RPM Rafa saistīto izdevumu segšanai laikposmā no 2014. gada 1. jūlija līdz 2015. gada 30. jūnijam ir EUR 940 000.
2. Visus izdevumus pārvalda saskaņā ar procedūrām un noteikumiem, ko piemēro Eiropas Savienības vispārējam budžetam. Piedāvājumu konkursos var piedalīties to trešo valstu valstspiederīgie, kuras finansiāli piedalās misijā, uzņēmēju valstu valstspiederīgie un, ja tas vajadzīgs misijas operatīvajām darbībām, kaimiņvalstu valstspiederīgie.
3. ES RPM Rafa atbild par sava budžeta izpildi. Minētajā nolūkā ES RPM Rafa paraksta nolīgumu ar Komisiju.
4. ES RPM Rafa atbild par jebkādām prasībām un pienākumiem, kas izriet no pilnvaru īstenošanas, sākot ar 2014. gada 1. jūliju, izņemot jebkādas prasības saistībā ar misijas vadītāja nopietniem pārkāpumiem, par kuriem viņam paredzēta atbildība.
5. Finanšu pasākumi tiks īstenoti, neskarot komandķēdi, kas paredzēta 4., 4.a un 5. pantā, un prasības attiecībā uz ES RPM Rafa darbību, tostarp aprīkojuma savietojamību un tās grupu sadarbspēju.
6. Izdevumi ir attiecināmi no dienas, kad šī vienotā rīcība stājas spēkā.”;
3)
Vienotās rīcības 16. panta otro daļu aizstāj ar šādu:
“Tā zaudē spēku 2015. gada 30. jūnijā.”
2. pants
Šis lēmums stājas spēkā tā pieņemšanas dienā.
Briselē, 2014. gada 3. jūlijā

Labels: 10
18
15
5